Datasets:

gentaiscool

/

nusaparagraph_topic

like 0

9665

Restoran-restoran cepet saji udeh ade dimane-mane. Tentunya kite kagak bise ngeliat langsung gimane care buatnye. Kagak nutup kemungkinan juge, kalo gegares nyang dijual ntuh ade campuran adonan nyang halal dan haram. Contohnye, restoran di Pantai Indah Kapuk nyang menyajikan berbagei sajian buat manjein perut. Di sono sederet sajian lauk. Orang muslim sangat haram bahkan kagak dibolein buat nyicip gegares nyang ade campuran adonan kagak jelas atau nyang jelas-jelas haram. Orang muslim di Indonesia jumlahnye jutean dan mereka kudu bise milih gegares nyang halal. Namun, bukan brarti gegares dari ruar negri udeh pasti haram. Di PIK sonoh, sederet restoran nyajiin model gegares tapi masaknye pake rempah Indonesia.

food & beverages

4023

Brondong jagung emang paling enak dimakan pas nonton pelem dibioskop, kebayang dah kalo nonton kaga sambel ganyem tuh kayanya ada yang kurang. Pan sekarang pelem-pelem tuh udah bisa ditonton di rumeh, nah bikin brondong jagungnye juga bisa dibuat di rumah. Bahan yang perlu disiapin cuma jagung instant yang bisa dibeli di minimarket, mentega, ama kalo mao lebih berasa ditambahin bumbu bubuk tuh. Awalnye cukup siapin aje tuh teflon, terus panasin ama mentega. Kalo udah mulai panas, cemplungin tuh brondong jagungnye trus tutup tuh teplon karna takuntya ngembang trus malah jadi aur-aurkan. Kaga pake nunggu lama tuh brondong jagunya udah jadi, trus masupin ke wadah dan kalo mao makin enak tinggal ditambahin bumbu instant aneka rasa.

food & beverages

1723

Kêidupan bêtêtanggè dalêm hubungan bêmasarakat amatlah komplèks sêhinggè kagak nutup kêmungkinan kalo antêrtêtanggè sêring têrjadi konplik. Sêbagè makhluk sosial, manusiè kagak bisè idup dèwèk amè udèh sêkudunyè bisè ngêjalin hubungan baèk padè sêmuè orang, salèh atunyè dêngan têtanggè. Dalêm idup bêtêtanggè, intêraksi positip sêpêrti tênggang rasè, saling nulung, amè jugè sikap ngêhargèin pêrlu ditêrapin. Hubungan harmonis kagak bisè diarêpin lahir sêcarè ujug-ujug, tapi sêmuènyè kudu diupayèin, dibinè, amè dikêmbangin ngêjadi sêbuah hubungan nyang kagak tibang saling kênal, tapi hubungan nyang saling ngêbutuhin sêpêrti sodarè dêkêt. Puguh hal ntu mêrupakan pêmandangan indah kalo antêrtêtanggè saling tulung wayah adè nyang ngêbutuhin bantuan.

slice of life

6844

Elu mau ke Jakarta? Atau udah lagi di Jakarta? Elu bingung mau jajan ape? Sini aye bisikin! Jadi karena elu lagi di Jakarta, tentunye elu kudu wajib mesti cobain makanan khasnye di kota Jakarta dong? Nah, ada nih satu makanan khasnye Jakarta atau orang-orang Betawi. Namanye kerak telor! Udeh pernah denger kan ye? Kerak telor entu kadang dikata omeletnye orang Betawi. Tentunye karena sama-sama dibikin pake telor. Eits, tapinye kerak telor entu bukan sekedar omelet! Kerak telor entu dibikinnye pake beras ketan dan telor, terus bagian atasnye dipakein serundeng, bawang goreng dan laennye. Kerak telor juga teksturnye garing bener. Kerak telor dibikinnye cuma sekitar 15 menitan. Kagak pake lama, tapi elu udeh bisa nyantap jajanan enak entu! Nah jadi, tunggu ape lagi? Gas deh berburu kerak telor di sekitar elu!

food & beverages

2710

Setiap agama tentunye memiliki kitab sucinye, yang di gunakannye sebagai landasannye die beragama, kudu dipelajarin, dan diamalkannye. Misalnye kite umat Islam harus rajin membaca Al-Qur'an, kalo bisa setiap abis sholat kite ngaji. Al-Qur'an secara bahasa yang berarti sesuatu yang dibaca. Arti ntu mempunyainye makna anjuran kepada umat Islam untuk membaca Alquran. Al-Qur'an juga bentuk mashdar, yang berarti menghimpun dan mengumpulkan. Menurut M. Quraish Shihab, secara harfiah berarti bacaan yang sempurna. Yang merupakan suatu nama pilihan Allah yang tepat, karena tiada suatu bacaanpun sejak manusia mengenal tulis baca lima ribu tahun yang lalu yang dapat menandingi Al-Qur'an, bacaan sempurna lagi mulia.

religion

5200

Akhirnye dengan berat ati aye putusin tuh buat keluar dari kantor. Soalnye pas aye itung-itung tuh aye malah lebih banyak keluar duit kalo kerja di kantor. Akhirnye orang tua baru ngarti tuh trus juga udeh kaga penasaran lagi kan kalo anaknye udeh pernah ngerasain kerja kantoran. Trus aye juga sempet kecapean karna kerjaan aye tuh bener-bener nguras tenaga. Kaga lama dari aye keluar kantor aye masup rumah sakit. Untung pas itu juga aye tau kan sampe di mana tuh kemampuan aye. Pas keluar rumah sakit aye malah dapet rejeki nyang kaga terduga, aye dikasih kesempatan lagi buat kerja tapi bisa di rumah ngerjainnye.

business

4426

Buat ibu nyang lagi hamil tuh disaranin buat banyak ngobrol ama bayinye, alesannye biar tuh bayi kenal suara ibunya. Apalagi kalo dari dalem perut udeh kite dengerin ayat suci Al-quran bakal kebiasa tuh pasti. Anak pan dasarnye emang peniru nyang ulung. Setiap nyang dilakuin orang tuanye bakal diikutin, jadi kalo lagi hamil tuh ati-ati dalam berperilaku ama berkata. Apa nyamg kite lakuin tuh mudah-mudahan jadi doa buat anak nyang lagi kite kandung. Bukan cuma ibunya, tapi bapaknye juga mesti dukung tuh buat ajak ngaji anaknye nyang masih di dalem perut abis gitu tadarusan dah.Pokoknya anak juga ngerti kalo kite ngelakuin hal baik, jadi kebaikan juga buat die.

religion

6978

Elu udeh pernah naek salah satu transportasi wisata yang beken di Jakarta dan biasa disebut “bus tingkat” belom? Kalo belom, mending elu buruan coba. Soalnye seru bener! Aye dan sobat-sobatnye aye pernah naek entu bus tingkat yang lumayan sepi. Namanye juga bus tingkat, jadinye entu bus beneran ada tingkat atasnye. Kite pun milihnye duduk di tingkat atasnye bus karena kite kan mau nyobain gimane sensainye ye. Di tingkat atas, sama aje kayak bus laennye, ada dua kolom bangku dan beberapa baris ke belakang. Nah aye pilih duduk di paling depan. Dari entu posisi, kite bener-bener puas banget keliling Jakarta sambil lewatin tempat-tempat ikonik di Jakarta pake kendaraan yang tinggi bener. Nah karena entu posisi tinggi, jadinye aye bener-bener liat banyak pemandangan bagus dari sono. Mantep deh! Nyok buruan cobain!

leisures

5233

Kalo mau jualan di toko online mah kudu jujur, jangan ampe kite ngerugiin orang, mentang-mentang online trus kaga ketauan kite malah bisa semena-mena dah tuh. Kudu jaga kepercayaan ama amanat orang. Kaga cuma itu, kudu transparan juga tuh jangan sembarangan ngambil foto dari lapak orang. Trus juga kalo jualan tuh kasih deskripsi nyang sebener-benernye. Kaga boleh tuh kirim barang nyang kualitasnye jelek, trus juga ada cacat di bagian tertentu. Nah trus juga jangan kaga mao kasih garansi, kalo kite bikin barangnye rusak karna kite kaga bener ngemasnye tuh juga kudu mesti dipertanggung jawabin. Pokoknye harus jujur dah jadi tukang jualan tuh, biar kedepannye berkah.

business

6638

Peuyeum dibuat dari singkong yang difermentasikan. Peuyeum Bandung adalah salah satu makanan khas tatar Pasundan. Berdasarkan bahan dasarnya, peuyeum dibedakan menjadi dua jenis. Pertama, peuyeum yang terbuat dari singkong. Peuyeum ini yang sering dijumpai di pusat oleh–oleh. Kata peuyeum berasal dari bahasa Sunda. Orang Sunda atau warga Bandung dan Jawa Barat umumnya sering menyebut peuyeum dengan sebutan peuyeum sampeu atau tape singkong. Peuyeum biasanya dijual dengan cara digantungkan di langit-langit depan warung sederhana di pinggiran jalan. Anda juga dapat menemukan penjual peuyeum yang berkeliling. Berdasarkan sejarahnya, orang-orang Bandung jaman dulu memanfaatkan tanaman singkong yang banyak tumbuh di daerah Bandung untuk diolah menjadi peuyeum. Mereka yakin bahwa peuyeum berkhasiat menghangatkan tubuh. Khasiat peuyeum tersebut didapatkan dari hasil fermentasi.

culture & heritage

146

Salèh atu layanan Kêrèta Api Pariwisata adalah Kêrèta Wisata. Kêrèta Wisata mêrupakan kêrèta api nyang didésain khusus. Karang êni adè dêlapan intêrior dêngan désain amè pasilitas nyang bêbèda-bèda. Pênumpang bisè mêsên tikèt kêrèta wisatè sêcarè langsung di lokèt KAI Wisata di tigè kontêr, yakni Jakarta, Bandung, amè Surabaya. Kalo mau mêsên sêcarè daring, salèh atunyè bisè dari aplikasi KAI Access. Bêrikut carènyè. Pêrtamè unduh aplikasi KAI Access di PlayStore atau AppStore. Kêjè akun, têrus masup. Di bêrandè, klik KA Wisata. Abis itu masupin stasiun asal, stasiun tujuan, amè tanggal kêbêrangkatan. Klik "Cari Kêrèta Wisatè". Nanti adè bêbêrapè pilihan kêrèta. Klik "Pêsên" padè kêrèta nyang dipilih. Klik "Lanjutin Pêmêsênan". Sêlanjutnyè, lakuin pêmbayaran sêsuè mètodê nyang dipilih.

leisures

2761

Rumah Kebaya ada berbagai seabrek-abrek macem-macemnye, seperti di bagi ada kamar mandi, kamar tidur, ruang ganyem, dapur, dan pekarangannye rumah. Area ntu juga yang biasanye hanya boleh dilihat oleh orang tertentu aje, biasanye yang boleh cuma saudara atau kerabat deket aje. Ada pula juga kamar khususnye bagi tamu di rumah ntu, diberi nama khusus paseban. Sebagai penghormatannye terhadap tamu yang menginap, kamar ntu bakal dihias, dan dibuat sebagus mungkin. Pintunye juga diberi ukiran biar cakep juga unik, atau atapnye juga diberi renda seperti layaknye kebaya. Namun bisa juga paseban ntu dijadikannye tempat beribadah apabila tidak ada tamu yang menginap. Ntu rumah adat Betawi emang unik, dan belum banyak orang yang tau.

culture & heritage

3976

Parkir sembarangan di depan rumah tetangga ntu ternyata termasuk perbuatan melanggar hukum dan tetangga yang kagak berkenan bisa aje melakukan tindakan penuntutan. Meski sepele, namun hal ntu diatur dalam UU No.22 Tahun 2009 tentang Lalu Lintas Angkutan Jalan. Sama dengan point pertama di atas, negara ntu telah mengatur bagaimane etika parkir kendaraan. Parkir kendaraan sembarangan termasuk dalam perbuatan melanggar hukum, dan bisa dilakukannye ntu penuntutan oleh tetangga yang kagak berkenan. Parkir kendaraan sembarangan di depan rumah tetangga juga seakan-akan menyepelekan tetangga, hal ntu membuat hidup dalam bertetangga menjadi kagak nyaman. Ketidak nyamanan tetangga ntu kadang hanya terpendam aje loh, karena mungkin kagak enak hati ketika ingin mengingatkan. Yang jelas perbuatan ntu mencederai hidup bertetangga yang baik. Pada puncaknye mungkin bisa berakhir pada keributan secara fisik.

slice of life

6347

Si adi ude lama banget mau ngajak kite temen seangkatan waktu sekolah sma buat jalan-jalan ke villa keluarganye di daerah puncak jawa barat, katanye villanye enak buat kumpul, akhirnye kite mutusin buat nggas kesono, beres rembukan akhirnye kite jalan jumat malam, soalnye dari 12 orang hampir setengahnye kerja kantoran nyang pulangnya jam 5an, nah jumat malam kite kumpul dirumah si adi, emaknye ude nyiapin makan, kate emaknye makan dlu kan lu pada cape abis pulang kerja, beres makan ame ude kumpul kite jalan, gataunye nyetir malem ke puncak asik, apelagi kite konvoi, apelagi mobil kite mobil nyang bise dibilang mobil jadul, mobil cetakan taon 1990an

leisures

3052

Berbagai manfaat jalan santai hanya bisa kite peroleh jika dilakukan secara rutin. Nah makanye berikut ntu adalah beberapa tips jalan santai dengan nyaman ; yang pertama gunakan sepatu olahraga yang pas, dan nyaman di kaki. Kenakan pakaian yang dapat menyerap keringat dengan baik. Bawalah selalu botol berisi air minum dan minum air putih secukupnya guna mencegah dehidrasi. Lakukan pemanasan sebelum berjalan santai dan akhiri dengan pendinginan. Pilihlah rute jalan santai yang aman dan asri. Selama pandemi COVID-19, kite juga tetap perlu menerapkan protokol kesehatan dengan selalu menjaga jarak fisik saat berolahraga. Sebisa mungkin, pilihlah rute jalan santai yang tidak terlalu ramai guna menjaga jarak dan mengurangi kontak fisik dengan orang lain. Bila Anda masih memiliki pertanyaan seputar manfaat jalan santai atau memiliki kondisi tertentu yang menghambat Anda melakukan jalan santai, cobalah untuk berkonsultasi dengan dokter untuk mendapatkan solusinye.

sports

7629

Elu tau alat olahraga ape aje? Tau Kettlebell kagak? Kettlebell entu alat olahraga yang bentuknye bola beban dan ade sebuah pegangan. Umumnye orang pake kettlebell caramye diangkat atau enggak diayunin. Berat kettlebell entu mulai dari 8 kg sampe 20 kg, jadinye elu lebih bagus pake kedua tangannye elu pas pake entu alat olahraga. Sebagaimane alat dumbbell, entu alat olahraga cocok buat latih dan nguatin otot tubuh bagian atas, termasuk otot inti. Walaupun begono, elu pun bisa ngevariasiin sesi plank, squat, sampe push up supaye pake kettlebell agar bantu nguatin bagian tubuh bawah, misalnye betis, paha, dan bokong. Nah entu die tentang alat kettlebell. Alat olahraga satu entu lumayan banyak juga ye manfaatnye?

sports

7370

Oleh-oleh khas dari berbagai daerah di Indonesia yang paling beken entu salah satunye adalah Bika Ambon dari Medan. Walaupun nyatanye banyak dijual di daerah laen, kayak di Jakarta, Bika Ambon asli Medan pastinye lebih enak. Jadinye kalo elu lagi ningkring-ningkring dan berkunjung ke Medan, jangan sampe lupa buat beli oleh-oleh Bika Ambon, yang rasanye legit bener dan rasanya bener-bener khas. Tapinye, jangan sampai keliru sama nama Bika Ambon, soalnye masih banyak yang ngira, kue entu asalnye dari Ambon. Walaupun namanye Bika Ambon, entu kue kagak berasal dari Ambon ye, tapi entu kue merupakan oleh-oleh khas dari daerah Medan. Kue berwarna kuning dan berongga entu, sekarang udeh ade rasa yang beragam, ya entu rasa pandan, mocca, sampe keju. Entu die oleh-oleh khas dari daerah Medan.

culture & heritage

6620

Pertama, saya luruskan istilah 'leak' dulu ya. Leak sebenarnya bukanlah sebuah makhluk, leak adalah sebuah ilmu kanuragan yang bisa memberikan kekuatan kepada penggunanya termasuk mengubah wujudnya. Untuk ilmunya sendiri berasal dari kitab Tantra, ada beberapa judul yang khusus mengenai ilmu pangleakan yaitu Lontar Tantra Bhairawa, Kanda Pat, dan Siwa Tantra. Dari lontar tersebutlah kemudian berkembang sebuah ilmu yang di Bali biasa disebut Pengiwa (ilmu kiri), lawan dari ilmu Penengen (ilmu kanan) yang memiliki fokus ke pengobatan. Sampai saat ini, ilmu leak masih berkembang namun dalam satu komunitas yang sangat menjaga kerahasiaan. Jadi, ada sebuah kesalahpahaman dari orang awam yang menganggap leak adalah makhluk. Di Bali sendiri kami memiliki sebutan tersendiri untuk bangsa jin yaitu Wong Samar atau Gamang, sebutan itu merujuk pada wujud mereka yang menyerupai manusia tapi tidak memiliki badan yang kasat mata. Sebuah penampakan biasanya dilakukan oleh mereka, sedangkan teluh atau santet biasa dilakukan oleh para praktisi ilmu leak. Para praktisi ini memiliki level perubahan wujud berbeda dari yang paling rendah menjadi monyet atau bintang lain dan yang paling tinggi adalah badé (wadah mayat yang diarak saat upacara ngaben). Saya pribadi hanya pernah melihat wujud bola api yang saling beradu di atas pemakaman di daerah Karangasem.

religion

3964

Bejibun masyarakat Indonesia yang belum sadar akan pentingnye memiliki dana darurat. Ada seabrek faktor yang menyebabkannye hal ntu terjadi, salah satunye ya ntu minimnye literasi keuangan. Pemutusan Hubungan Kerja (PHK). Pengurangan gaji, serta berbagai efisiensi pegawai lainnye ntu bisa terjadi pada siape aje, Dan bila mane ntu terjadi, pastinye kite bakalannye membutuhkan waktu untuk mencari pekerjaan baru. Selama masa pencarian ntu, kebutuhan bulanan harus tetap berjalan terutama kebutuhan primer. Maka dari ntu, dana darurat perlu dipersiapkannye agar kite bisa terus bertahan hidup bahkan saat kite kehilangan pemasukan utama. Kesehatan juga merupakan salah satu hal krusial bagi setiap orang. Meskipun asuransi kesehatan bisa membantu kite dikala sakit, namun kagak semua asuransi bakalannye menanggung biaya pengobatan 100%. Oleh karenanye, kehadiran dana darurat sangat berguna untuk membantu kite tatkala jatuh sakit secara mendadak.

slice of life

2384

Dikenal sebagai hotel Islami dan alami, Emaki Al Masoem Lembang sangat cocok untuk liburan bareng sekeluarga. Tak hanya fasilitas hotelnye yang memadai, hotel Emaki Al Masoem ntu juga punya fasilitas permainan yang terbilang bejibun sehingga anak-anak menjadi demen main di ntu tempat. Suasananye ntu penginepan asri banget bikin tenang ati dan pikiran. Mau dari anak-anak ampe yang bangkotan dijamin betah nginep dimari. Sayangnye kurang ntu penginepan gaada ACnye di tiap kamar, tapi kamarnye luas, bersih, dan walau gaada AC tetep adem, tidur pun malemnye adem. Buat anak-anak pade betah karena ada kolam renang, taman yang seabrem, ditambah ada mini zoo, serasa piknik di banyak destinasi padahal masih di sekitar hotel. Harga kamarnye gaterlalu mahal, mulai dari 300 ribuan, udeh bisa nginep di ntu hotel, dan dapet sarapan jadi gapake pusing mikirin ganyeman buat digares paginye, dan nginep disitu udeh dapet grati pop mie juga di kamar jadi ada ganyeman buat iseng iseng. Tempat ntu juga Islami, karena Hotel Emaki Al Ma'soem Lembang menyediakan sajadah dan Alquran di setiap kamarnye, dan emang ntu penginapan satu kepemilikan sama yang punya pondok pesantren.

leisures

7401

Katenye, karedok entu merupakan salah satu badogan khasnye dari Sunda. Katenye, karedok entu dibikinnye pake beragam bahan sayur yang belom mateng, misalnye; timun, toge, kol, kacang panjang, ubi, daon kemangi, terong. Nah terus kalo saosnye entu bumbu kacang yang dibikin pake aer asam, bawang putih, cabe merah, kacang tanah, kencur, garam, gula kawung, dan terasi. Nah katenye salah satu cirinye karedok entu oncom bakar. Kalo kagak pake oncom bakar dikate sebagai lotek mentah. Katenye selaen karedok, ade banyak lagi badogan tradisional dari Jawa Barat misalnye entu seblak, nasi jamblang (nasi yang dipakein telor dadar, telor belado, semur ikan, dan lauk laennye, terus dibungkus pake daun jati), dan tutug oncom (nasi yang diaduk pake oncom goreng atau bakar).

culture & heritage

4450

Pertama kali baca Al-Qur'an tuh kaga tau ape-ape. Soalnye pan kite cuma disuruh aje tuh belajar. Perkara maksud ama tujuannye ape pan kita kaga tau. Aye cuma tau tiap sore harus ngaji trus pulanng mo megrib, trus kalo bolos digebukin ama sapu lidi dah ama si Nyak. Awalnye mah aye males banget dah, udeh gitu pan sekolah islam juga tuh. Aye awalnye ngerasa knapa si mesti belajar dengan bener-bener, eh pas makin gede ya makin dah tuh aye ngarti. Kalo diresapi tuh Al-Qur'an bener-bener dalem maknanye. Kalo kite mau belajat kehidupan nyang bener juga di sono diajarin dah dituntun juga lagi.

religion

3058

Turnamen golf Indonesia Open 2022 bertabur para bintang golf Asia, termasuk pemain asal Amerika Serikat, Sihwan Kim yang saat ini menempati posisi puncak order of merit Asian Tour. Die bakal berkompetisi dengan para pegolf papan atas Asia di Pondok Indah Golf Course, pada saat di Jakarta, 4-7 Agustus 2022 kemaren. Bio Kim, yang berada di peringkat kedua, juga akan ikut dalam turnamen berhadiah USD 500 ribu ini. Selain itu, para juara Indonesia Open tahun-tahun sebelumnya juga akan ikut, ya ntu Miguel Angel Carballo (2019), Panuphol Pittayarat (2017), Gaganjeet Bhullar (2013 dan 2015), serta pemain veteran Thaworn Wiratchant (2005 dan 2011). Indonesia Open merupakan turnamen golf kebanggaan milik Indonesia. Perlu diketahui, turnamen ntu udeh diselenggarakan sejak 1974 silam.

sports

8981

Muhammad Ali itu petinju yang asalnya dari Lousville Kentucky Amerika Serikat. Dia lahir taun 1942. Mulai seriusin jadi petinju pas umurnya 12 taun. Terus, masa jayanya jadi petinju amatir taun 1960 di olimpiade Rima Italia. Dia ngedapetin medali emas di olimpiade itu. Di tinju amatir itu dia ngebuktiin rekornya yang seratus lapan kali menang ama lapan kali kalah. Di tinju profesional dia mecahin rekor ampe 56 kali, 37 menang KO ama 5 kali kalah. Taun 1964 Muhammad Ali mutusin jadi muslim, terus gabung organisasi Nation of Islam, ganti nama jadi Muhammad Ali. Sebelomnya, nama dia Cassius Marcellus Clay, Jr. Waktu tanding dia kagak pernah nyerang keras lawannya yang udah mulai lemah atawa keliatan mau KO. Dia jadi salah satu olahragawan yang paling terkenal di dunia. Pas udah pensiun, dia nerjunin dirinya dalem kegiatan amal kemanusiaan ama dakwah ke seluruh dunia.

sports

9050

Kalo kita udah tau kondisi semuanya kayak yang udah diomongin, ada macem cara ngajak bocah nonton olahraga. Pilih bangku atawa tempat duduk yang ngepas buat famili. Tiap ada pertandingan, pasti ada penggemar timnya yang heboh banget alias fanatik. Penggemar fanatik kayak gini yang bikin berisik, soalnya penggemar yang rame-rame ini biasa bawa pegangan kayak terompet gitu. Nah, penggemar-penggemar kayak gini biasanya punya tempat duduk kusus yang emang rutin ditempatin. Kita jangan duduk di tempat banyak penggemar kayak gitu. Kalo bisa, kita pilih tempat yang agak sepi atawa emang ngepas buat bocah. Udah gitu, cari tempat yang deket ama pintu keluar, biar pas bocah uring-uringan bisa langsung ke pintu buat diajak keluar ngediemin dia.

sports

3202

Salah satu pekerjaan rumah yang sering dilakukan, khususnye buat para ibu rumah tangga adalah mencuci pakaian. Pekerjaan ntu salah satu yang memakan waktu, dan melelahkan, nyuci ntu bertujuan untuk menghilangkan noda yang membandel, bekas keringat yang dapat menimbulkan bau kagak sedap, dan debu yang bisa memudarkan warna pakaian terangkat sempurna. Selain ntu, mencuci pakaian juga bertujuan untuk menjadikan pakaian menjadi harum dan lembut. Menggunakan pewangi pakaian merupakan salah satu cara menghilangkan bau pada pakaian kamu. Tapi, terkadang kita berpikir, semakin banyak pewangi, akan semakin menjadikan pakaian harum tahan lama. Dengan cara berpikir seperti ntu, terkadang kite malah menjadi boros. Harum yang tak didapat, tak sebanding dengan jumlah pengeluaran yang dilepas.

technology

2681

Dalam kehidupan sehari-hari selalu tentunye berkaitan sama ajaran agama kite. Karena kehidupannye kite ntu udeh Allah atur dalam Al-Qur'an, dan hadist, makanye kite kudu pelajari. Seperti halnye tentang orang kaya, dan miskin dalam surah Al-Kahfi, di surah ntu di jelaskan bahwa semuanye ntu menunjukkannye fakta bahwa Allah telah menyediakan kesuksesan dan berkah sejati bagi mereka yang berserah diri kepada-Nya dan mengabdi kepada-Nya. Sebaliknye, mereka yang mengabaikan otoritas Allah atas mereka akan tertipu oleh jebakannye dunia ini dan menjadi terobsesi dengannye. Namun, mereka akan menemukannye bahwa kesenangannye seperti ntu hanya akan berlangsung sebentar setelah itu akan diambil dari mereka dan diganti dengan siksaan di akhirat.

religion

6249

Makanan favorit keluarga ane ntu sate, ade tempat beli sate didaerah ane namenye sate cak dodi, pemiliknye cak dodi tempo hari masi jualan diempetan jalan, lantaran jualannye gigih sekarang ude punye ruko hasil dari jualan satenye, die ude jualan dari jaman ane masih orok, tampilannye juga kaga berubah, masih pake kaos khas madura nyang motifnya belang merah ame putih terus pake celana panjang hitam, pake topi khas madura diatas kepalanye, kagak ketinggalan logat madura nyang masih kentel kalo die ngomong, walau jualan diruko, gerobak sate lamanye masih dipake, katanye kenang-kenangan waktu die masih jualan ngemper ditrotoar, tempat jualannye diruko ntu juge masih lesehan, kagak pake bangku jadi die masih nahanin khas jualan die dulu

food & beverages

2416

Pergi ke kota Malang dan Batu jangan lupa deh kite main ke BNS ya ntu Batu Night Spectacular, masuk kesitu kaga mahal, tapi setiap wahananye bayar lagi. Di ntu tempat bejibun wahanan maenan yang nguji jantung bikin suasana makin seru aje karena jerit jeritan. Kesono bareng sodara-sodara aye naikkin beberape mainan dari yang ga serem ampe serem, dan itu bener nguras energi banget, capek tapi seru, ditambah lagi cuacanye yang dingin bikin makin seru aje. Di ntu tempat seabrek aneka ganyeman juga ada dijualin jangan lupa jajan dah biar kaga kelaperan walaupun abis maen segala macem, udeh gitu kan cuacanye dingin jadi kudu dah ngegares yang bejibun.

leisures

6608

Setiap kaum muslim, sangat dianjurkan untuk senantiasa membaca Al-Quran, baik di waktu siang, maupun malam hari. Jika seorang muslim mampu membaca Al-Quran hingga khatam atau tamat, maka hal tersebut sangatlah baik sekali. Namun jika tidak mampu melakukannya, maka dianjurkan untuk membaca Al-Quran setiap harinya sepuluh ayat Al-Quran. Berikut merupakan ayat perintah yang langsung diturunkan oleh Allah SWT untuk umatNya agar selalu membaca Al-Quran serta manfaat yang didapatkan ketika membaca Al-Quran, Ketika seorang muslim membaca Al-Quran maka orang tersebut akan menjadikan suasana sekitarnya menjadi lebih damai, tenang dan penuh keberkahan. Maka dari itu seorang muslim yang membaca Al-Quran maka akan mendapatkan pahala yang berlipat ganda dan kebaikan dari Allah SWT sebagai umat yang shalih.

religion

7740

Ape aje barang elektronik yang elu tau? Elu tau hand blender kagak? Atau elu lagi mau beli barang elektronik dapur satu entu? Udeh tau ape aje tentang entu barang elektronik dapur? Katenye sih, hand blender entu jadi salah satu peralatan elektronik yang kudu ade di rumah. Beda dari blender laennte, barang elektronik dapur satu entu berfungsi bisa mudahin elu buat lumatin badogan. Selaen entu, hand blender juga lebih simple buat disimpen dalem rak dapur. Soalnye, entu alat kagak ade wadah khusus dan punya ukuran yang bisa dikate cukup mungil. Nah menarik dan bermanfaat bener kan buat elu pake sehari-hari masak di rumah?

technology

1222

Produk madangan rumèhan nyang têkêsan sêdêrhanè, tapi têrnyatè mêrupakan pêluang usahè nyang amat ngêjanjiin adalah sambêl. Di Indonèsia, kagak kêrèkên orang nyang amat ngêdêmênin sambêl. Tapi, bêrapè banyak orang nyang awang ngêjè amè ngulêk sambêl dèwèk? Kêhadiran sambêl kêmasan bisè ngêjadi solusi nyang konsumèn cari, apèlagi di kotè-kotè gêdé nyang masarakatnyè amat rèpot. Sambêl kêmasan èmang lagi digandrungin amè masarakat Indonèsia. Sambêl dêngan bêntuk kêmasan êni dipilih lantaran amat praktis buat dikonsumsi. Dari paktor ênilah produk sambêl kêmasan ngêmilikin pangsa pasar nyang cukup gêdé. Pêluang bisnis sambêl kêmasan gè kêbilang amat ngêjanjiin. Ngêjè sambêl kêmasan mêrupakan salèh atu bisnis dêngan modal kêcit nyang punyè potènsi kêuntungan gêdé. Êlu bisè ngêproduksi anèka sambêl, mulè dari sambêl bawèng, sambêl terasi, ampè sambêl kêmiri. Buat ngêningkatin dayè jual sambêl, êlu jugè bisè ngêjè parian nyang ditambèh amè cumi, udang, atau têri.

business

7885

Elu tau ape aje deskripsi dari ciri-ciri wirausaha? Seorang wirausaha ade beberape ciri-ciri. Salah satunye entu berorientasi pade hasil. Jadi pengusaha entu artinye elu bisa ngarahin semua hasil yang elu dapet. Entu hal penting soalnye di dunia bisnis entu bakalan selalu ade kendala yang bisa buat elu nyerah. Karakteristik selanjutnye entu adalah punya kreativitas dan inovasi yang luar biasa. Makin lama persaingan makin tinggi persaingannye, kalo produk yang elu jual kagak berinovasi ngikutin perkembangan atau kagak ngasilin yang baru makanye gede kemungkinannye bisnis elu bakalan ditinggalin konsumen. Terus selanjutnye entu punya jiwa kepemimpinan. Kalo elu mau jadi pengusaha, pastinye elu butuh kemampuan buat mimpin, motivasi, dan organisasi yang baek.

business

8423

Ade olahraga nyang lumayan gampang dilakuin, terus bagus juge buat mental kite. Enih olahraga punye suasane nyang nenangin. Namanye yoga. Jenisnye emang olahrage meditasi, jadi manpaatnye kerasa buat fisik ame mental. Bedasarkan artikel di John Hopkins Medicine, semue pose di olahrage enih, bise bikin relaks, badan makin bugar, ngebagusin postur, ame nambahin kekuatan. Kalo ngeliat manpaat buat badan bagian dalem, yoga bagus buat ngurangin risiko penyakit kronis, kek tekanan darah tinggi ato jantung. Buat cara-caranye, di YouTube udeh banyak bangat orang nyang bikin pideo tutorial yoga enih. Nyang bise dicoba salah satunye ntu posisi poko (tree pose) ato duduk di atas atu kaki, kaki nyang laennye di atas dengkul ame betis. Pose enih katanye bagus buat ngelancarin aliran darah.

sports

9065

Di Nintendo itu ada satu maenan yang dari dulu udah ada ama jadi kedemenan banyak orang, namanya Super Mario Bros. Maenan ini banyak dicari ama orang-orang kalo lagi mau maen Nintendo. Super Mario Bros keluar taun 1985, yang nerusin maenan sebelomnya Mario Bros yang keluar taun 1983. Yang jadi ciri kas maenan Mario ini dari suaranya. Suara “toeng-toeng” pas kita lagi ngendaliin Mario lompat-lompat buat jedotin palanya ke batu bata. Abis itu, keluar gambar koin atawa tanda tanya. Nah, pas ngejedotin pala ke bata, keliatan batu batanya itu kayak gerak mantul-mantul. Kalo yang keluar jamur merah atawa kuning, Mario kenain badannya ke jamur itu, nanti Mario jadi tumbuh badannya jadi gede. Abis itu, Mario ngelanjutin jalan. Kalo badannya masih gede gitu, pas dia nabrakin badannya ke musuh, dia bisa nyerang, kagak keilangan nyawanya. Cuman, kalo pas lagi jalan badannya kecil, terus dia kena musuhnya, Mario jatoh dari tempat jalannya itu. Abis itu, dia mati atawa keilangan satu nyawanya. Keilangan nyawa ini bukan cuman pas dia nabrak musuh, bisa juga kalo dia jatoh ke bolongan. Nah, kalo semua nyawanya udah abis, berati maenan udah abis juga. Tandanya udah selesai. Jadi, kudu maen dari awal lagi.

technology

2824

Tarian khas dari Bali yang kedua ialah tari Margapati. Seperti halnya tari Panji Semirang, tari Margapati pun memiliki kisah dan makna di balik gerakan-gerakan tarian yang indah. Tidak seperti tari Panji Semirang yang mengisahkan mengenai petualangan seorang putri, tari Margapati justru dinilai memiliki makna yang menyedihkan. Hal ntu dikarenakannye tari Margapati mengisahkannye mengenai kematian. Tari Margapati merupakan tarian yang diartikannye menuju kematian. Dalam tari Bali satu ntu, kisahnye dibawakannye oleh seorang penari perempuan dengan disertai gerakan-gerakan lincah seperti gerakan seorang laki-laki yang ingin menyerang atau menyergap sesuatu. Karena gerakan yang cepat dan lincah tersebut, maka gerakan tari Margapati pun dapat memberikannye suasana tegang bagi penonton yang menyaksikannye. Selain ntu, tari Margapati akan lebih seru ketika penonton melihatnye secara langsung. Sehingga penampilan tari Margapati pun dapat menarik lebih banyak wisatawan untuk datang ke Bali menyaksikannye tarian satu ntu.

culture & heritage

9002

Olahraga yang udah ada dari dulu di Indonesia itu sepak bola. Dulu, waktu masih banyak lahan atawa lapangan yang lebar banyak bujang-bujang yang maen bola ini pas sore. Gara-gara lapangan yang udah banyak kepake buat bangunan, banyak bujang yang kagak bisa maen bola di sekitar rumahnya kayak dulu. Sekolahan jadi tempat bujang-bujang ini buat ngelampiasin maen bola. Ada sekolahan yang nyediain ekskul sepak bola ini. Kagak punya lapangan yang lebar kagak jadi masalah. Biasanya sekolahan ngasih fsailitas nyewa lapangan buat murid-muridnya ini bisa maen sepak bola di hari Sabtu atawa Minggu. Kalo di sekolahannya kagak ada ekskul ini, murid-murid ini ngambil inisiatif buat patungan ama temen-temen biar bisa maen di lapangan lebar gitu. Sepak bola jadi tempat murid laki-laki ngelepas bosen sekalian olahraga.

sports

4885

Buat supporter nyang masih anarki dipikirin lagi dah kelakuannye. Masa kite kaga mau maju dalem hal sepak bola, padahal kite juga masih berduka ama kasus penonton nyang banyak mati di stadion Kanjuruan. Kite kan maunye hal kaya gitu kaga terulang lagi. Kasian mereka nyang beneran hoby sepak bola malah jadi korban. Apalagi kan korbannye banyak dari anak kecil, siapa tau suatu saat mereka jadi pemaen bola terkenal di Indonesia. Mereka nyamg dateng untuk mendukung malah ulang tinggal nama. Hal kaya gitu kaga usah dah dipiara, mao ampe kapan sikap anarkis dirawatin, kaga ada gunanya juga. Bikin malu iya, ngerugiin orang iya, gimana kite sendiri bisa maju.

sports

6342

Liburan kaga cuman diluar rumah, bise juge kok dilakuin di rumah, Awalnye emang kerasa ngebosenin, soalnye aktivitas sehari-hari cuman di dalem rumah doang atawa di sekitaran buat maen ame temen. Tapinye kalo kite liburan ade banyak kegiatan nyang sebelumnye kagak pernah aye lakuin. Misalnye, nyoba nanem taneman ame ngerapiin halaman di depan rumah kite. Kegiatan ntu aye lakuin bareng bareng enya, abang, mpok terus ame babe juge, aye juge mulain rutin ngerawat tananeman selama liburan. ampe akhirnye, sebelom jadwal masuk sekolah ade salah satu bunga nyang ude mekar. Hati aye rasanye makin kegirangan soalnye ape nyang aye lakuin waktu kite liburan diem dirumah doang atawa mase liburan ngbuahin hasil nyang cantik. Bunga di halaman rumah banyak nyang bermekaran ame bise jadi bikin lebih cakep. 

leisures

51

Ayè sampè Bandung pagi-pagi langsung nyari nyarap di Jalan Pajajaran. Di sêkitarnyè adè banyak kulinèr nyang bisè dicobèin, tapi kali êni ayè lagi pèngèn bakso gorèng. Adè salèh atu bakso gorèng nyang ngêlêgènda di mari, namènyè Bakso Gorèng Anugêrah. Têmpatnyè radè ngumpêt di samping GOR. Pas awal, kirèin Bakso Gorèng Anugêrah nyang adè di dêpan GOR, tapi têrnyatè bukan. Bakso gorèng êni punyè namè nyang cukup populèr, apèlagi udèh adè sêjak 1976. Wayah sampè jêm 9, antrèannyè udèh panjang. Mênding datêng pagian biar kagak kênè antrè. Hargènyè sêbêlas rèbu buat atu bakso gorèngnyè. Ukurannyè gêdé-gêdé kok. Sêtêlèh nunggu sêkitar 30 mênitan, akhirnyè pêsênan ayè jadi. Ayè langsung bayar, têrus langsung ngêgarêsnyè di dalêm mobil.

food & beverages

2376

Sejak diresmikan oleh Gubernur DKI Jakarta Anies Baswedan, Tebet Eco Park menjadi ikon baru. Tebet Eco Park menjadi gacoannye masyarakat Jakarta dan wilayah sekitarnye. Taman Tebet Eco Park adalah Ruang Terbuka Hijau yang beradanye di Kota Jakarta. Tebet Eco Park adalah sebuah taman yang dilengkapinye dengan fasilitas lengkap dan dipenuhi pepohonan rimbun bisa menjadikannye tempat piknik keluarga tercinta.Diketahui, saat liburan bersama keluaga tercinta Tebet Eco Park menjadi salah satu tujuannye untuk piknik yang menhadirkan udara sejuk dan segar. Momen piknik dan liburan bersama keluarga di Tebet Eco Park bisa menjadi momen yang berbeda. Selain lingkungannye yang ramah anak-anak, Tebet Eco Park juga menyambut para pengunjung dengan aman dan nyaman. Sehingga ntu taman jadi bejibun orang yang demen maen ke ntu tempat, sambil ngeganyem dan ngeloneng bareng keluarga, atau teman.

leisures

2737

Dalam proses upacara kematian Ngaben dalam agama Hindu, ntu prosesi puncaknye dari prosesi Ngaben adalah Ngeseng Sawa, ya ntu pembakarannye ntu jenazah yang dilakukannye biasanye ada yang di pantai atau di setra atau kuburan. Jenazah yang akan dibakar diletakkan di dalam sebuah replika lembu yang disebut Petulangan. Petulangan adalah tempat membakar jenazah yang berfungsi sebagai pengantar roh ke alam roh sesuai dengan hasil perbuatannye di dunia menurut ajarannye agama Hindu. Usai jasad dibakar, dilakukannye upacara Nuduk Galih, dimane para keluarganye mengumpulkannye aneka sisa-sisa tulang (abu) jenazah setelah proses pembakarannye. Prosesi terakhir adalah Nganyut, yaitu menghanyutkannye abu jenazah ke laut, sebagai simbolis pengembalian unsur air dan bersatunye kembali sang jiwa dengan alam.

religion

990

Wayah êni duniè, têrmasup Indonèsia, masupin èra 5G. Awal 2000-an, pêrisèt mulè ngêrasèin 3G amè bahkan 4G kagak bakal ngêdukung tèknologi tèlèkomunikasi masa dêpan. Mangkè, mulèlah dipikirin pêngêmbangan jaringan 5G dêngan konèksi nyang jauh lêbih gancang. Padè 2012, studi 5G udèh dilakuin di nêgarè kayak Jêpang, Amèrika Sêrikat, amè Inggris. Padè 2014, pêrusahèan kayak Samsung amè Huawèi ngêmulè risèt 5G. Ampè akhirnyè padè 2017, sêbanyak 77 opêrator di 49 nêgarè udèh ngêlakuin pêrcobèan jaringan génêrasi baru êni. Bêlanjut sêtaun kêmudian, bêbêrapè nêgarè mulè ngêluncurin jaringan 5G sêcarè têrbatês di lokasi têrtêntu. Korèa Sêlatan gè ngêluncurin pêrcobèan 5G padè Olimpiadê Musim Dingin 2018. Akhirnyè, Nêgêri Ginsèng êni ngêjadi nyang pêrtamè ngomèrsialin 5G padè 2019.

technology

423

Surat Al-Kahfi nyêritèin têntang kisèh ashabulkahfi atau parè pênghuni goa. Ashabulkahfi adalah kisèh tujuh pêmudè barêng sêèkor anjing nyang molor sêlamè 309 taun di dalêm goa. Tujuh pêmudè bêriman ntu bêrasal dari nêgêri Afsus. Sêmulè nêgêri ntu bêrisi orang-orang nyang bêriman kêpadè Allah, tapi datênglah Rajè Diqyanu nyang nyêmbah bêrhalè. Rajè Diqyanu mintè rakyat buat kagak nyêmbah Allah. Kalo kagak, mêrèka bakal disèksa. Rakyat kêpaksè nurutin pêrèntah ntu karna ngêri. Tapi, adè tujuh pêmudè nyang nolak nyêmbah bêrhalè, bahkan ngutarèinnyè di dêpan Rajè Diqyanu. Kêtujuh pêmudè êni kêmudian diudag buat disèksa. Mêreka mèrad ampè kê pêgunungan Nikhayus dan ngumpêt di dalêm goa. Di dalêm goa, parè pêmudè amè anjing ntu molor. Mêrèka baru bangun 309 taun kêmudian.

religion

4127

Pulang sekolah tuh biasanye aye kaga ngapa2in, paling rebaan doang ama nonton youtube dah tuh. Nah biasenye aye tuh suka nontonin vlog artis-artis, kebeneran banyak artis-artis nyang lagi pada nyobain tuh liburan dikapal pesiar. Enak bener ye jadi orang nyang banyak duit, kalo lagi ade rekreasi baru udeh tinggal jalan bae kaga pake nyang namanya nabung kaya orang macem kite. Aye lirain mah liburan di kapal pesiar tuh tibang naek kapal doang gitu, teryata kaga cuma itu di dalem kapal feri ada banyak kegiatan nyang bisa kite lakuin kalo kite nginep dihotel. Kalo naek kapal Feri kite kaga cuma sehari dua hari tapi bisa ampe dua hari tiga malem bener-bener kaya kita dihotel cuma bedanye kita diajak keliling laut.

leisures

9298

Kemarenan ngobrol bareng tetangga emak-emak. Ampir semua dumelannya percis. Menurut emak-emak yang di rumah, laki yang kerja di kantor itu enak. Bini di rumah aja itu bawaannya empet. Soalnya, kalo di rumah aja yang di liat itu-itu aja. Pemandangannya sama aja, kalo kagak Kasur ya lemari. Jadinya, emak-emak sering banget dengki ama lakinya yang kalo pulang gawe atawa lagi libur kerjaannya cuman rebahan aja di kamar. Bini yang saban ari di rumah mulu, kalo libur itu pengennya keluar rumah jalan-jalan. Nah, laki yang saban hari berangkat ke kantor, maunya kalo libur di rumah aja cuman ngerjain hobi. Kalo diomongin, sebenernya laki capek gara-gara kena macet di jalan. Kalo bini, capek gara-gara jenuh kagak ada pemandangan apa-apa selaen kerjaan rumah yang kagak abis-abis.

business

8945

Abis ngebayangin aer infused water, kali ini kita ngebayangin lagi minuman yang seger. Kali ini jajanan di abang-abang, namanya es podeng. Es ini biasa dijual abang-abang gerobak yang mangkal dari siang ampe sore, kadang ampe malem. Kebetulan pas siang rasanya nyelekep banget. Nyoba beli, terus nanya ke abang-abangnya harga satu gelas es podeng itu. Harganya sepuluh rebu. Langsung minta bikinin segelas. Abangnya langsung ambil gelas. Dia ciduk satu cepol es, kayak es krim gitu warna putih agak krem disadur coklat. Abis itu, dia serok potongan-potongan ager warna merah muda ama kacang tanah. Dia sendok ketan item pake tesi kecit. Terus, dia korek alpuket yang masih ijo seger, ama dia potong-potong roti. Pas semua bahan udah dimasukkin ke gelas, dia tuangin susu bendera atawa susu kentel manis di atas. Es podeng yang warni-warni udah jadi.

food & beverages

61

Tukang daging adalah orang nyang gawènyè nyêmbêlèh hewan, ngulitin, ngêluarin organ, ngêrêsikin daging, amè ngêjual daging. Adè duè carè buat ngêjadi tukang daging, di antarenyè adalah liwat program magang pormal amè liwat pêlatihan di têmpat gawè. Program magang pormal êni urup buat orang nyang pèngèn ngêjar gawèan tukang daging dalêm jangka panjang, misalnyè buat bukè toko dèwèk atau bêgawè di têmpat bêgèngsi kayak hotèl bêbintang. Kalo pêlatihan di têmpat gawè êni urupnyè buat orang nyang sêkadar tibang pèngèn bêgawè. Jadi, sêorang tukang daging bisè bêgawè di pasar swalayan, toko grosir, toko daging, pasar ikan, rumèh jagal, atau bisè jugè wirèswastè.

food & beverages

6237

Bel balik sekola ude bebunyi aje, balik sekolah biasanye ane jajan siomay abang-abang nyang mangkalnye ga jauh dari sekolah ane, namanye bang boim, bang boim ude jadi langganan ane dari jaman sekolah tk. dia juge mangkalnye ga berubah dari dulu. masih netep dideket masjid. katanye ude kerasan mangkal distu, tempatnye adem, ade tempat istirahatnye, terus nyang beli rame, siomay bang boim ni enak banget, berasa banget rasa ikannye. khasnye jualan siomay bang boim tu gerobak jualannye warna merah muda terus make payung warna pink juga, pokoknye bang boim terbaik dah, dan siomaynye jadi favorit ane banget, belom ade nyang nandingin sampe sekarang.

food & beverages

413

Paus Fransiskus adalah pêmimpin gêrèja Katolik sêkaligus kêpalè nêgarè Vatikan. Lahir dêngan namè Jorge Mario Bergoglio, diè dalah imam Yèsuit pêrtamè nyang kêpilih sêbagè paus. Fransiskus mêrupakan paus kê-266. Diè kêpilih sêbagè paus padè Konklaf Kêpausan 13 Marêt 2013, ngêgantiin Paus Bènèdiktus XVI nyang ngundurin diri. Wayah ngêjabat sêbagè kardinal, Fransiskus dikênal sêbagè pêmukè agamè nyang bêpandangan konsêrpatip, tapi punyè jiwa sosial nyang tinggi. Diè sêring ngêkritisin masalèh pêrbèdaan kêlas sosial dan dikênal punyè hubungan cukup baèk amè pêmukè agamè dari bêbêrapè agamè gêdé di duniè. Fransiskus jugè nêrapin gayè idup sêdêrhanè. Diè milih tinggal di apartêmèn kêcit dan nolak tinggal di kêdiêman rêsmi kêuskupan.

religion

8916

Awal masuk Titoti yang rame, saya ama abang ngeliatnya tetep nyaman aja. Soalnya, yang ada di sono emang dateng buat makan aja, kagak berlama-lama di situ. Jadi, kagak ada kerubunan orang yang banyak buat antri lama-lama. Palingan di bagian kasir, sih. Itu juga antriannya buat bayar, jadi kagak terlalu lama. Selaen itu juga, orang-orang resto cuma nyediain tivi yang disetel kagak terlalu keras suaranya. Jadi, makin bikin nyaman aja. Saya pernah dateng ke salah satu cabang Titoti di Tangerang. Enaknya di situ, tempatnya lebih luas, ada tempat lesehannya juga. Jadi, saya bisa selonjoran dan ngerasa santai makannya. Sayangnya, pegawenya nyetel musik dangdut suaranya dikencengin. Yang bikin tambah kagak nyaman, spekernya itu ditaro di bagian tempat lesehan. Kuping makin berasa pengeng. Makan juga jadi kurang nikmat, mau buru-buru aja rasanya

food & beverages

8439

Doel lagi kedemenan bangat ngikut tren nyang ade di tipi-tipi. Anak mude jaman karang lagi seringnye olahrage di rume, ngikutin tutorial di YouTube. Doel juge kagak pengen kalah! Makanye, enih die lagi ngerengek ke Enyak, menta dibeliin matras yoga. Enyak heran bener ame kelakuan anak lanangnye. Ape lagi, sih, enih? Tanya Enyak. Doel semanget ngejelasin soal mastras yoga. Bentukannye mirip karpet empuk, tapi ukurannye ramping. Istilahnye ukuran personal gonoh. Katanye, kudu bangat dibeli buat ngedukung kesehatan ame kebugaran badan Doel. Fungsinye buat jadi alas kalo Doel yoga, bari ngikut pideo di YouTube. Kagak bakal dipake grasak-grusuk, janji Doel, soalnye yoganye paling pose betapa, child pose, cobra pose, ame pose-pose dasar aje.

sports

5220

Untung ruginye orang jualan sebenernya tergantung ama pengeluaran kite. Sebanyak apa pun keuntungan nyang kite dapet kalo emang kite kaga bisa ngelola pasti bakalan rugi. Sepupu aye sendiri contohnye, die jualan buah karna kan ada lahan buat nanemnya. Kebeneran lahan juga kaga pake nyewa trus karyawan juga kaga punya. Tapi setiap dagang tuh kaga pernah ad hasilnya, bilangnye tuh rugi mulu. Sebenernya sih bukan dagangan die nyang kaga laku, tapi gaya idupnye. Masa tiap keuntungan hasil jualan buah tuh selalu dipake buat maen judi. Kalo gitu caranye gimana kaga rugi tuh jualan, emang juga kaga keluar modal gede tapi tiap mao ngeluarin modal selalu minta ama Enyaknye.

business

6611

Saya share sedikit pengalaman saya merayakan lebaran di dua lingkungan berbeda. Lebaran di lingkungan A, Materialisnya sangat terasa. Kebiasaan baik di bulan ramadhan hilang. Secara keimanan hampir tidak ada perubahan. 10 hari terakhir Ramadhan di sibukan dengan belanja pakaian. Pertengahan Ramadhan di isi dengan agenda bukber yang melalaikan shalat. Spirit ramadhan hanya terasa di awal. Lebaran di lingkungan B, Merayakan lebaran rasanya campur aduk. Antara senang tapi juga sedih. Paham betul makna lebaran itu apa? tujuannya seperti apa? Pelaksanaannya bagaimana, Sedih lantaran Ramdhan telah berlalu, waktu terasa singkat. Apa yang telah diusahakan selama Ramadhan untuk menggapai ridho-NYA seperti kurang. Padahal persiapannya dari sebelum ramadhan.Awal Ramadhan sudah punya agenda. 24 jam biar balance antara dunia dan akhirat itu gimana? Kebiasaan baik apa yang mau ditambah? Targetnya apa? Sebisa mungkin, usai ramadhan hadir sebagai pribadi yang lebih baik.

religion

5747

Aye tuh demen tuh kalo jalan-jalan sendiri ke tempat nyang sepi gitu, karna aye tipe nyang kaga mao ketauan kalo lagi sedih atau stres. Jadi kalo lagi stres mending kabur ke tempat nyang sunyi, sepi, tenang. Nah karna itu ampe detik ini aye kaga resep tuh nonton konser atau ke tempat rame nyang desek-desekan. Rasanye tuh aye malah makin stres karna kaga bisa lebih tenang berisik tuh bikin aye makin ruet. Kadang aye ngerasa apa aye tuh orangnye tertutup gitu, tapi kalo dibilang intovert kaga aye masih demen ngump trus nongkrong ama temen-temen, paling demen ama ngobrol kalo udeh ngobrol lupa diri.

slice of life

28

Pêrnèh kagak êlu padè kêlimpungan mao diapèin sisè sayur atau sayur nyang udèh ampir layu di kulkas? Daripadè bêli kaldu instan, sisè sayur êni bisè digunèin buat bikin kaldu nyang sêdêp. Simpên sisè sayuran nyang adè, misal kulit bawang bombai, kulit kêntang, ujung bortol, amè laènnyè. Prosès masaknyè jugè gampang. Abis sisè sayuran dikumbah rêsik, masupin sêmuè bahan kê panci bêrisi aèr. Rêbus amè api kêcit sêkitar 30 mênit ampè ngêdidih. Kalo udèh matêng, angkat, amè saring kaldunyè. Antêpin ampè dingin dulu. Kalo udèh dingin, taro di wadèh kêtutup, têrus masupin kê plisêr. Kaldu êni bisè dipakè buat bêrbagè kêpêrluan masakan ampè sêbulan. Wajib dicobè buat ngurangin sampah!

food & beverages

935

Siaran tipi analog dibêrêntiin sêcarè nasional amè Kêmêntêrian Komunikasi dan Inpormatika mulè 2 Nopèmbêr 2022 dan bêralih kê siaran tipi digital. Ingêt, yè, tipi analog ntu bêrupè sistim siaran, bukan bêntuk pêrangkat tipi. Banyak nyang salèh dugè bahwa tipi analog mêrupakan tipi tabung amè bêpikir kudu ngêbêli tipi baru modèl tipi pintêr nyang lêbih ramping, bukan kayak ntu maksudnyè. Sinyal tipi analog ditransmisiin ngêgunèin sinyal radio gêlombang AM pêranti pidio amè gêlombang FM pêranti audionyè. Adè gè tipi digital nêrimè transmisi sinyal dalêm pormat bit atau datè inpormasi kayak di dalêm cakram CD, DVD, amè Blu-ray. Sêmuè datè warnè, gambar, amè suarè diangkut bêbarêngan.

technology

8910

Udah dapet tempat yang nyaman, langsung pesen perhatiin menu. Makanan yang disediain ada sop ama sate kambing, sop iga sapi, nasi goreng, emi goring, ama nasi kebuli kambing. Minumannya ada aer putih, teh manis yang anget ama dingin, teh anta yang dingin ama anget, es jeruk, es jus, ama es jeruk lemon. Kita mesen makanannya nasi kebuli, sop kambing, ama nasi goreng. Nasi kebulinya keliatan enak banget, gugah selera. Warna nasinya coklat, ada potongan daging kambing, di atasnya diaurin bawang goreng, di pinggirnya ditaroin acar ama cabe ijo. Buat sop kambing, di mangkoknya banyak ditaroin daging kambing, bukan cuman tulang. Minumannya, kita pesen es jeruk lemon yang seger banget, soalnya lemonnya asli, kagak banyak pake gula, ama potongan lemonnya yang tebel banget. Beuh, rasa kecutnya seger banget.

food & beverages

7609

Elu pernah atau bahkan sering ngerasa stres atau tertekan gitu? Entah karena urusan rumah, sekolah, kuliah, ataupun kerjaan. Aye pernah stres karena urusan kuliah. Nah cara aye nanganin stresnye aye entu dengan berolahraga ringan yang gampang dilakuin, ya entu jalan santai di sekitar rumah. Nah katenye, olahraga entu emang banyak manfaatnye, mulai dari ngasih manfaat yang mantep buat kesehatan fisik ataupun kesehatan mental. Soalnye, olahraga entu katenye bisa micu pelepasan hormon endorfin. Kagak cuma entu, olahraga juga bisa ningkatin dopamin dan serotonin. Nah, olahraga yang bisa ngusir stres entu macem-macem dan bahkan ade olahraga ringan yang gampang dilakuin, misalnye yoga, jalan santai ataupun cepet, dan laennye. Jadi kalo elu ngerasa stres atau tertekan gitu, elu bisa mulai cari tau ape aje olahraga ringan yang gampang dilakuin ye.

sports

1788

Udarè nyang asri udèh sulit didapêtin. Kini banyak lahan disulap ngêjadi pabrik, pêrtokoan, hotèl, pusat kulinèr, êmol, amè instansi laènnyè. Ijonyè sawah mangkin ngilang. Udarè nyang sêgêr digantiin dêngan asêp kêndarèan amè limbah pêrusahèan. Di dèsa, ijo pêpu'unan masing gampang dijumpain, apèlagi wayah pagi ari. Êmbun nètès di sono-sini, êmbusan napas kêrasè sêgêr karna udarè nyang asri. Tanpè sadar, êni bisè ngêjè antêng diri dèwèk. Di daèrah pêdèsaan, masing banyak lahan nyang bêlon diolah sêrtè banyaknyè tanêman-tanêman ijo nyang bisè ngêjè udarè sêgêr. Ditambèh lagi, masing banyak utan nyang pênuh pu'un-pu'un rindang di pêdèsaan. Karna ntu, kalo êlu ngêrinduin udarè nyang sêgêr jauh dari kêbisingan, sigrah kêmbali kê dèsa atau ambil kêputusan buat tinggal di sono.

slice of life

6839

Elu tau “junk food” kan ye? Kagak, bukannye makanan sampah, tapi makanan cepet saji atau fast food. Nah sekarang-sekarang entu, junk food makin banyak. Junk food entu beragam bener, misalnye pizza, burger, ayam goreng, kentang goreng, donat, kue, dan laen-laennye. Junk food entu biasanye ngandung lemak jenuh, yang katenye kalo dimakan keseringan dan kebanyakan bisa bikin berbagai resiko obesitas dan gangu kesehatan. Selaen entu, kalo gula yang ada di junk food terlalu banyak, katenye bisa bikin gigi rusak dan nyebabin penyakit diabetes. Selaen obsesitas dan diabetes, ganguan kesehatan yang disebabin junk food lainnya entu ada penyakit jantung, kanker, tekanan darah tinggi, ginjal, organ hati, dan laennye. Intinye mah, kagak boleh deh keseringan makan junk food karena bahaya bener buat kesehatan.

food & beverages

6599

Di tempat ini, semua tempat ibadah dengan agama yang berbeda, saling berdekatan. Tapi tidak pernah ada keributan atau kerusuhan tentang agama yang terjadi disini. Semua yang lahir di kampung sawah sudah tahu betul tentang toleransi nyata yang berlaku disini. Mulai dari turut mengucapkan hari raya kepada yang berbeda keyakinan, serta kebiasaan membagikan rantang kepada para tetangga yang tidak ikut merayakan hari raya, sudah menjadi kebiasaan dari tahun ke tahun. Semua terlihat sangat damai di kampung sawah. Saat hari raya natal atau paskah, masjid disini bersedia meminjamkan lahannya untuk diubah menjadi tempat parkir. Begitu juga sebaliknya saat hari raya lebaran. Kami yang bukan beragama muslim pun turut melakukan silaturahmi dan meminta maaf kepada umat muslim. Jadi saya sudah merasakan langsung kerukunan umat beragama disini, dan saya sangat berharap kampung sawah ini bisa menjadi contoh baik bertoleransi untuk semua orang. Oleh lantaran itu kita sebagai umat bergama harus saling menghargai dan jauhkan sikap egois yang akan memecah belah.

religion

6194

Makanan nyang sehat ntu makanan nyang dipenuhin secara utuh, harus ada kandungan karbohidrat, protein, mineral, vitamin ame lemak nyang alus buat badan kite, nyang biasa kite sebut 4 sehat 5 sempurna, Nah ntu makanan sehat bise kite dapetin dari sayur sayuran terutama sayuran hijau, kalo dari buah bisa apel nyang ngandung vitamin c ame anti oksidan tinggi, jeruk, alpukat juge bagus soalnye ngandung lemak baik, pisang buat sumber kalium nah bahan satu lagi nyang ngandung vitamin c ame anti oksidan ntu dari strawberry. terusannye kalo dari protein ame lemak ada daging, daging nyang bagus daging nyang kaga ade lemak kalo buat kandungan daging sapi ngandung bejibun ame nyang namenye protein ame zat besi, terus kalo dari sumber protein ade telur, kacang-kacangan ame biji-bijian sumber mineralnye, kalo nyang ngandung asam lemak, yodium dan omega ade dari ikan laut ame juge pelengkapep nyang terakhir ntu ade susu, susu tu ngandung mineral ame protein hewani ame nyang ga kalah penting susu ngandung kalsium nyang cakep bangat buat tulang kite.

food & beverages

2426

Waktu luang merupakan momennye yang tepat untuk menata rumah idaman kite. Setelah kite sibuk bekerja dan hampir kaga punya waktu untuk menata rumah kite, maka ntu die ketika kite punya waktu luang bisa dimanfaatkan untuk menata situasi rumah. Mulailah terlebih dahulunye dari membersihkannye halamannye depan rumah agar terlihat lebih rapih dan tidak menganggu kebersihan lingkungan sekitarnye. Selain ntu, halaman rumahnye yang tertata bersih juga akan mengurangi kelembapan yang bisa membuat udaranye menjadi lebih kotor dan tidak nyaman. Lanjut dah abis ntu, dengan mulai menata bagian dalam rumah. Rapihin deh tuh yang berantakkan, dan aye sisihin barang-barang yang kaga bakal di pake lagi. Kalo ada barang yang masih cakep, tapi aye jarang pake biasanye aye kasih dah ke keluarga atau siape yang butuhin.

leisures

2418

Sesekali kalo pas lagi ade waktu luang harud banget nginep di hotel buat bersantai istirahat, agar badan yang udeh capek banget bisa seger banget liat pemandangan dan istirahat dari hiruk pikuk, apelagi kalo suasananye ajib banget dah bikin nyaman rasanye, sesaat stress juga jadi ilang, dan setelah berlibur badan kembali fresh lagi dan bisa aktivitas lagi kaya biasanye. Selain nginep di penginepan, bisa juga cobain piknik di pantai, misalnye ni pergi dah tuh ke Ancol jangan lupa bekel ganyeman seabrek biar ajib ngegaresnye. Perginye pagi-pagi biar kaga terlalu kepanasan, udeh gitu kan matahari pagi bagus buat badan kite, bekel nasi uduk sama cemilan lainnye buat ngegares barenf keluarga. Bawa kopi dan teh juga tentunye buat angetin badan abis ngegares sungguh seru banget dah, abis ntu poto-poto, main pasir pantainye, main airnye. Pulang ke rumah badan rasanye capek, terus tidur rasanye ajib banget pules, dan bangun lagi badan udeh seger lagi rasanye.

leisures

6211

Bocah sekolah jaman sekarang ude kaya jaman kite dulu, nyang kalo pagi-pagi emak kite ude heboh sama ompreng kite, masak nasi subuh langsung di kipasin smpe cepet dingin terus ceplokin telor buat bekel ke sekolah, sebenernye bawa bekel makanan dari rumah bagus banget buat bocah kite, kenape? soalnye kalo bawa makanan dari rumah bocah jadi ga jajan sembrangan klo di selolaha, apelagi di sekolah jajanannye kaga jauh dari micin, biang gula, terus apelagi debunye kaga bisa diprediksi kebersihannye, ame nyang paling penting kenape bagusnye bawa bekel dari rumah ntu biar emak-emaknye jadi kreatif buat masak tiap hari. emaknye pinter ngolah makanan, bocahnye sehat makan olahan emaknye

food & beverages

416

Biarawati adalah sêorang wadon nyang sêcarè sukarèla ngêninggalin kêidupan duniawi dan ngêpokusin idupnyè buat kêidupan agamè di biara. Adè bêbêrapè tahapan nyang kudu dilaluin amè mêrèka nyang mao jadi biarawati, yakni: 1. Aspiran, tahapan êni dipakè buat parè pêmbinè buat ngêliat kêsêriusan aspiran. 2. Postulan, pasê pêralihan amè pêrkênalan bagi calon supayè bisè bêrorièntasi amè ngênal kêidupan ngêbiara. 3. Novisiat, yakni tahapan buat ngolah kêidupan rohani, ngêmurniin motipasi panggilan, ngênal ordo lêbih dêkat, ngenal khazanah imam gêrèja, kaul-kaul rèligius, sêrtè praktik-praktik têrpuji sêbagè rèligius. 4. Yuniorat, sustêr mulè kuliah èlmu-èlmu khusus dan bêkaryè. 5. Kaul kêkal amè pêmbinèan lanjutan, yakni sustêr udèh jadi anggotè ordo sêcarè rêsmi dan idup sêcarè utuh sêbagè sustêr.

religion

4155

Rekreasi ke laut ama keluarga bukan cuma semata-mata kite ngelepas jenuh. Air laut teryate banyak manfaatnye, menurut penelitian aer laut tuh punye komposisi kelarutan mineral dan ion nyang mirip komposisi plasma darah manusia. Aer laut punya kandungan 3,5 persen garam ato natrium klorida, dengan kata laen buat satu liter aer laut punye 35 gram garam, ama sebagian kecil dari magnesium, sulfat, ama kalsium. Kandunga. aer laut nyang punya kandungan mineral esensial juga nergune untuk berbagai proses metabolik ama fungsi kerja sel dalem tubuh seperti magnesium, potasium, ama kalsium sulfat. Kalo dirasa-rasa aer laut pan emang asin ye, juga kalo berenang tuh bikin mata pedih tapi apa salahnye kite coba berenang karna manfaatnye juga banyak.

leisures

4484

Dalem ngebangunnye masjid teryata kaga boleh tuh sembarang, mesti ngikutin aturan-aturan nyang jelas. Pertama tuh kalo mau bangun musala mesti dikasih jarak tertentu ama letak kkte mau bangun masjid. Kedua, kalo mau bangun tempat ibadah tuh ada aturan luas bangunannye, kaga boleh kurang dari 500 meter tanah nyang dipakenye. Nah kedua,syaratnye mesti ada daftar nama ama KTP nyang gunain rumah ibadah paling dikit 90 orang dah. Punya dukungan dari warga setempat paling dikit 60 orang lah, tapi udeh di sahin ye ama lurah setempat. Ketiga, mesti punya tuh surat rekomendasi tulis dari Kepala Kantor Departemen Agama kota. Keempat, ade juga tuh surat rekomendasi yang ditulis forum kerukunan umat beragama dari kota.

religion

7887

Dari definisi kewirausahaan, elu bisa paham kalo konsep kewirausahaan entu sebagai proses mulai dan jalanin usaha atau bisnis. Aktivitas bisnis yang dilakuin selanjutnye berubah jadi kewirausahaan. Kata “entrepreneurship” asalnye dari kata Perancis Entrepreneur, yang artinye petualang, pencipta, dan pengusaha. Kagak jarang, wirausaha juga dikate sebagai wiraswasta soalnye beberape ahli berpendapat kalo sebenarnye kagak ade perbedaan yang signifikan dalam pengertiannye. Padahal pade KBBI, entu kedua pengertian punya definisi yang sama. Tapi, ade orang yang nganggep kalo wiraswasta dan wirausaha entu dua hal yang beda. Wirausahawan bisa percaya diri punya usaha atau bisnis sendiri, sedangkan wiraswasta juga kadang bisa dilakuin dengan kerja buat orang lain. Penggunaan kedua entu definisi sering tumpang tindih. Disimpulin kalo perbedaan wirausaha dan kewirausahaan entu ade pade sikap mental atau bentuk usaha.

business

425

Turunnyè surat Al-'Ashr salèh atunyè disêbabin karna kêbiasamèan dari masarakat Arab. Orang Arab jahiliah biasè jonjon wayah Ashar. Di sorè ari, mêrèka duduk amè kongko-kongko ngêbicarèin bêrbagè hal dalêm kêidupan sêari-ari. Mêrèka kongko amè bêcandè ampè saling nyinggung dan akhirnyè têrjadi pêrsêlisihan amè pêrmusuhan. Mêrèka jugè ngutuk wayah ashar. Mangkè Allah nurunin surat êni buat ngasih pêringêtan bahwa bukan wayah ashar nyang salèh, tapi mêrèka. Manusiè bakal bêradè dalam kêrugian sêlamè kagak mênuhin êmpat kritèria dalêm surat êni. Al-'Ashr bêrisi pênêgêsan bahwa sêmuè orang bakal ngêrugi, kêcuali orang-orang nyang bêriman amè bêramal salèh sêrtè saling nasèhatin supayè nêtêpin kêbênêran amè kêsabaran.

religion

4874

Sebenenrye kalo kite mau kondisi badan kite nih gerakannye sesuai ama gerak seluruh badan ya kite jangan ngelakuin 1 jenis olahraga aja. Kaya aye demen oalahraga futsal, jadi demennye berkutat aje ama olahraga futsal. Pilih beberapa cabang olahraga nyang bisa gerakin semua badan. Ada gerakan di bagian tangan, ikutin olahraga nyang paling banyak di bagian tangan. Ya dilanjutin semua ke bagian badan nyang mesti gerak. Biar maksimal juga hasilnye, kaya di bagian kaki juga, bagaian perut trus bagian-bagian nyang jadi fokus utama dah. Kan cabang olahraga uga banyak macem a bentuk gerakan, nah karna ntu fokusnye juga beda-beda ke tiap titik.

sports

2671

Nabi Nuh tidak lantas putus asa melihat kaumnye yang membangkang, sampai istri dan anaknye juga pade kaga mau mengikutinye tapi, Nabi Nuh tetap sabar. Nabi Nuh pun terus berdoa kepada Allah agar azab Allah tidak datang kepada mereka. Hal ntu tertulis dalam surah Yunus ayat 71. "Dan bacakanlah kepada mereka berita penting (tentang) Nuh ketika (dia) berkata kepada kaumnya, ‘Wahai kaumku! Jika terasa berat bagimu aku tinggal (bersamamu) dan peringatanku dengan ayat-ayat Allah, maka kepada Allah aku bertawakal. Karena itu bulatkanlah keputusanmu dan kumpulkanlah sekutu-sekutumu (untuk membinasakanku), dan janganlah keputusanmu itu dirahasiakan. Kemudian bertindaklah terhadap diriku, dan janganlah kamu tunda lagi.” (QS. Yunus: 71). Namun, apa yang disampaikan Nabi Nuh ntu tidak diindahkan. Umatnye pun tetap membangkangnye dan kaga mau menerima ajarannye. Maka Allah pun memerintahkan kepada Nuh untuk membuat bahtera, sehingga Nabi Nuh, para hewan, dan para pengikut Nabi Nuh menaiki kapal atau bahtera tersebut untuk selamat dari air bah.

religion

5204

Kerja di kantor tuh emang susah-susah gampang, awal-awal kerja tuh kite harus paham dulu tuh situasinye. Kite jangan terlalu menggurui juga harus paham ama lingkungan kerja, ya manut aja sama dah ama atasan. Tapi juga jangan ikutin budaya nyang kaga bener. Kaga usah juga terlalu terbuka ama temen kerja kalo baru kenal karna kan kite kaga tau lingkungan kerja kaya gimana. Kaga semua nyang diajarin ama senior juga harus dipilih-pilih juga, kaga semua tuh nyang diajarin juga bener. Kalo pun kite diterima dengan bae ama lingkungan kerja, ya harus tau diri juga ama senior bertemannye juga jangan kurang ajar, takutnye malah salah persepsi kan.

business

4858

Masih kerjadian nyang sama temen aye nyang namanye Rara nyang punya sakit asma. Badannye si emang rada kecil, jadi kalo pas tanding futsal maen adu body ya kalah. Kejadiannye tuh bukan pas pertandingan, tapi lagi latihan bareng ama sekolah laen. Nah, pas itu lawan kite tuh ada nyang badannye gede. Sialnye si Rara pas itu beradu ama dia, trus si Rara jatoh dan kakinye keseleo dah. Abis itu, permaenan kite berentiin, minta tolong ama bocah futsal lakik buat nawa si Rara ini ke tukang urut, kebeneran udeh ada langganan jadi kaga terlalu khawatir. Ya akhirnye sekitar 2 mingguan di Rara kaga bisa ikut latian futsal ama kite.

sports

3089

Kebiasaan jarang bergerak atau berolahraga bisa membuat kite mudah sakit karena daya tahan tubuh melemah. Jika kite merasa tidak punya cukup waktu untuk berolahraga, kite bisa menjadikan jalan santai sebagai rutinitas harian. Cobalah untuk menyempatkan diri untuk menggerakan tubuh dengan santai, misalnye saat pagi sebelum memulai aktivitas atau sore hari setelah pulang bekerja, setidaknya selama 30 menit. Saat kite berolahraga dan berjalan santai, tubuh akan menghasilkan hormon endorfin yang dapat mengatasi stres secara alami. Kaga hanya ntu aje, olahraga bisa juga mengelola stres kite jadi mood kite bisa bagus karena olahraga, dengan pilihan jalan santai juga bisa memperbaiki suasana hati, mengurangi rasa cemas dan depresi, serta membuat tidur lebih nyenyak. Agar lebih menyenangkan, kite juga bisa berjalan santai sambil mendengarkan musik atau lagu favorit kite, atau kite ajak keluarga kite jadi enak. Tentunye selain olagraga kite juga kudu mesti ngejaga konsumsi ganyeman kite sehari-hari.

sports

4792

Emang kaga salah sih ngadi semangat ama bocah nyang masih pada kecil. Soalnye kalo didukung, disemangatin, ama diarahin die tuh pasti bisa ngejar mimpinye. Asalkan jangan ada paksaan, kalo dipaksa tuh anak tuh kaga bakalan beres. Anak nyang dipaksa tuh, bisa pas gedenya die jadi ngebangkang. Kadang pan orang tua berpendapat kalo die tuh mao mgasih nyang terbaik buat anaknye, tapi teryata nyang buat kite bae, belom tentu juga bae buat anak kite. Kalo kite liat anak-anak nyang pada nurut trus pada berhasil ama cita-citanye tuh mereka kaga pada berjuang sendiri, emang kuncinye di anak tapi banyak faktor juga nyang dukung.

sports

5761

Nenek aye tuh sering mesen ke aye kalo punya apa-apa tuh bagi dulu tetangga walaupun cuma dikit. Kalo kite bagi-bagi apa nyang kite punya nanti hasilnye bakalan berkali-kali lipet hasilnye. Soalnye aye ngeliat ama mata kepala aye sendiri pas Nenek aye kaga dibagi buahan ama Ncang aye tuh poon langsung berenti bebuah. Akhirnye Nenek aye nanem sendiri tuh poon maangga, pas baru bebuah tuh anak-anak ama tetangganye dibagiin biar pada nyobain. Eh teryata besokannye tuh poon bebuah ampe sekean-keanan. Pertama bebuah cuma berapa tangkle, eh musim berikutnye bisa dapet bekarung-karung. Ya itu namanye rejeki kalo kite makin berbagi makin banyam rejeki nyang kite dapetin.

slice of life

6296

Buat warga Tangerang nyang pade bingung nyari hiburan buat Sabtu Minggu, ade nih wahana baru di Tangerang yang kagak kalah ama Dufan yang ade di Jakarte. Biar kata ade di pinggiran, tapi wahananye boleh diadu. Pokoknye serba kumplit permainannye, kurang lebih ade 30 wahana bermain di sini. Name tempatnye World of Wonders. Tempat makan juga kumplit, jadi mau ngapa-ngapain pastinye gampil dong. Eni wisata juga letaknye ade di dalem kawasan kota terpadu, jadi kalo lu pade tinggal di Biz Home Citra Raya, lu cuma butuh waktu 6 menit doang. Mantep bener dah. Udah mane harga tiket bersahabat banget, jadi kagak ada keraguan deh buat promosiin eni tempat kemane-mane.

leisures

909

Bêlakangan êni banyak dikêmbangin gim hèwan piarèan pirtual. Jênis gim êni nyang paling populèr adalah My Talking Tom. Têrus, disusul amè gim My Talking Angela. Kêduè gim êni dikêmbangin amè pêngêmbang nyang samè, yakni Outfit7 Limited. Dalêm pêrmaènan êni, pêmaèn bisè ngajak hèwan piarèan bêrmaèn amè ngêlakuin banyak kêgiatan laènnyè. Gim My Talking Angela punyè sistim nyang mirip amè gim My Talking Tom. Bêdanyè, di dalêm gim êni pêmaèn bakal mêranin karaktêr kucing bêtinè nyang boto amè imut bêrnamè Angela. Sêlaèn ntu, pêmaèn jugè diajak buat ngêrawat amè ngêdandanin Angela sêsuè kêpèngènan. Jadi, gim êni amat urup buat bocah wadon nyang dêmên ngêrias diri atau dandan. Cobèin dah, rêsêp!

technology

7670

Elu tau kagak, kalo pas elu ngerasa stres atau tertekan, elu bisa nyoba berolahraga buat ngusir stresnye? Kalo dari artikel yang aye baca, entu emang banyak manfaatnye, mulai dari ngasih manfaat yang mantep buat kesehatan fisik bahkan sampe kesehatan mental. Soalnye, olahraga entu katenye bisa micu pelepasan hormon endorfin. Kagak cuma entu, olahraga juga bisa ningkatin dopamin dan serotonin. Nah, elu tau kagak, ape aje olahraga yang bisa ngusir stres? Olahraga yang bisa bantu ngusir atau ngurangin stres entu ade yoga, jalan santai ataupun cepet, tenis, sepak bola, dan laennye. Jadi kalo elu ngerasa stres atau tertekan gitu, elu bisa mulai coba berolahraga ye. Tapi inget, kagak boleh berlebihan dan harus cari tau dulu gimane ngelakuin entu olahraga secara tepat.

sports

811

Janitra mêrupakan siswè SMA kêlas 12 nyang gêtol sêrtè bêrprèstasi di sêkolanyè. Janit, sapaan akrab dirinyè, pêrnèh ngêjuarèin lomba cêrdas cêrmat tingkat propinsi. Di têngèh kêrèpotannyè sêbagè siswè SMA kêlas 12, diè amat ahli dalêm ngêbagi waktu antarè sêkola amè hobinyè. Bêrawal dari SMP kêlas 9, dirinyè didiagnosis obèsitas amè doktêr. Têrus, doktêr nyaranin buat dièt amè bêolahragè. Alhamdulillah, dièt nyang dijalaninnyè bêrhasil. Buat ngêjagè bêrat awaknyè biar têtêp stabil, Janit ngêlakuin olahragè angkat bêban makè dumbêl di rumèh. Prinsip Janit adalah olahragè bukan tibang sekadar pêranti kuru, tapi pêranti kêsèhatan dirinyè jugè. Karang diè konsistèn olahragè minimal tigè kali dalêm sêminggu.

sports

421

Abrahah sêbênêrnyè adalah gubêrnur di daèrah Najasyi, Yaman. Wayah itu diè ngêbangun sêbuah gêrèja gêdé di Yaman. Ambisinyè kagak bêrênti di sono. Diè pèngèn maksè bangsa Arab supayè mindahian kiblatnyè dari Ka'bah mênuju kê gêrèja ntu. Sêtêlèh mintè ijin dari rajè Najasyi, Abrahah ngêlancarin sêrangannyè kê Kotè Makkah dêngan parè têntarè nyang bêrkêndarèan gajah. Atas kêkuasèan Allah Swt., têntarè Habsyah nyang bêrkêndarèan gajah ntu ngalamin nasib apês. Rêncanènyè buat ngancurin Ka’bah tibang siè-siè karna pasukan burung ababil kiriman dari Allah ngantêm parè têntarè Abrahah dêngan batu-batu panas. Sêrangan dari burung ababil ntu têrjadi wayah têntarè Abrahah ngêlintasin lêmbah muhassar (lêmbah kêhinèan). Akhirnyè, pasukan Abrahah ancur kagak bêrsisè.

religion

2238

Dusun Nglinggo nyang bêrada di Dèsa Pagerharjo, Kecamatan Samigaluh, adalah salah atu dusun di wilayah Kabupaten Kulonporogo nyang ngêmilikin potensi besar di bidang pariwisata. Keberadaan kebun teh, aèr terjun Watu Jonggol, adalah sebagian potensi alam nyang dimiliki dusun nyang bêrada di area perbukitan Menoreh ênih. Dêngan keindahan alam nyang dimiliki onoh, ora heran banyak wisatawan nyang menjadikan dusun Nglinggo sêbagè salah atu tujuan wisata di daerah Kulonprogo. Masyarakat Nglinggo kemudian memanfaatkan banyaknya wisatawan nyang bêkunjung kê dèsa mereka sêbagè peluang usaha, bahkan srbagian masyarakat menyewakan rumah mereka buat ngêjadi penginapan bagi wisatawan nyang pèngèn bermalam. Ora hanya murah, saban ruangan bisa ditêmpatin ampè lima orang, ama di saban ruangan terdapat kamar mandi ama sêbuah televisi. Kalu berminat, wisatawan nyang menginap di homestay onoh bisa diajak ngêliat secara dekat bagaimana proses pembuatan teh, gula aren, ama kopi. Menarik, kan?

slice of life

6905

Elu punya pengalaman yang ngeriin di dapur kagak? Atau yang berkaitan sama alat masaknye gitu? Nah aye pernah. Ini ceritanye pas aye SD. Jadi pas aye SD, enyak dan empoknye aye pergi karena ada urusan di luar rumah. Nah pas entu aye yang baru pulang sekolah tadinye pengen ikut, tapi ternyae ade barang aye yang ketinggalan di sekolahan. Jadinye aye kagak ikut dan pergi ke sekolahan buat ambil barang. Terus pas aye selesai dari ambil barang di sekolah, pas entu siang ujan gede bener. Nah aye pun ke dapur buat tadangin bocor. Tapi ternyate, ade tempat bocor yang aye kagak tau. Aye pun kepeleset. Pas kepeleset, aye pegangan sama rak. Dan ternyata di entu rak ade tempat alat-alat masak, salah satunye piso. Jadinye aye pas jatoh karena ke peleset, sambil keujanan entu piso-piso yang jatoh. Untung aje aye kagak kenape-kenape.

food & beverages

544

Sênjatè mêrupakan salèh atu unsur budayè manusiè nyang usiènyè ampir samè dêngan nongolnyè pêradaban manusiè. Sênjatè tradisional jugè bisè diliat sêbagè produk budayè nyang nandèin kêmajuan èlmu amè tèknologi mètalurgi masarakat Nusantara padè wayah lalu. Sênjatè dêngan bêntuk tradisional dirancang amè manusiè buat mênuhin kêbutuhan idupnyè. Masarakat tradisional ngêgunèin sênjatè buat mêrtahanin diri dari sêrangan musuh. Di sisi laèn, sênjatè jugè digunèin buat bêladang amè bêburu hèwan buat mênuhin kêbutuhan sêari-ari. Sênjatè tradisional Indonesia nyang bêmacêm jênisnyè mêrupakan asèt nasional nyang bisè ngêbêntuk idèntitas bangsè. Olèh karna ntu, dibutuhin jugè pêran pêmêrèntah buat ngêningkatin upayè pêlêstarian sênjatè tradisional Indonèsia êni.

culture & heritage

9746

Sayuran sawi ijo udeh pasti kaga asing di kuping kite apelagi nyang demen gegares mi ayam ama bakso. Malahan di masakan laen, sawi juga biase jadi sayuran tambahan misalnye di mi goreng, mi rebus, capcai, dan lain-lain. Selaen tampilan gegaresan jadi nambah cakep, kandungan vitamin ama zat-zat laen nyang dikandung di dalemnye bakal bikin awak jadi sehat. Taneman nyang asalnye dari Cina eni udeh lama dibudidayain Indonesia eni demen banget tumbuh di daerah nyang adem. Sawi ijo punye ciri khas rase nyang sedikit pait. Tapi, rase pait bisa diilangin dengan care tibang ditaroin garem. Sayuran eni gampang rusak ama kaga tahan lama. Mengkenye kudu ditaro tempat nyang cocok kaye kulkas biar kaga layu ama jadi kuning.

food & beverages

6750

Membentuk badan hanya dengan aplikasi workout yang ada di HP melalui video YouTube ataupun aplikasi lainnya akan berhasil jika kamu melakukannya secara konsisten dan disiplin. Selain itu yang harus kamu lakukan adalah dengan mengatur pola makan juga mengatur pola tidur, Tidur yang cukup Makan makanan yang sehat memperbanyak serat dan protein mengurangi jumlah karbohidrat seperti nasi bisa digantikan dengan nasi merah atau roti putih dengan roti gandum juga perbanyak minum air putih. Lakukan workout di HP minimal 30 menit per hari dilakukan secara konsisten ya untuk mendapatkan bentuk badan yang kamu inginkan. dan yang pasti adalah niat yang kuat buat mencapai hasil yang maksimal.

sports

5227

Sekarang mah emang makin canggih, kite perlu tuh ngarti ama kemajuan teknologi. Ini cerita dari orang nyang ngerasa susah buat beli makanan di warung Babeh karna blom terdaptar di applikasi ojek online. Emang aye akuin tuh langganan Babeh udeh banyak, mereka kadang tuh mager buat keluar karna cuma beli makanan doang, jadi salah satu caranye tuh ngandelin ojek online. Dulu kan aye juga blom ngarti ya cara daptar tetek bengeknye gimana, trus diajarin tuh ama salah satu drivernya. Akhirnye kita diarahin buat ke kantor ojek online langsung. Lah bener pas udeh ngisi syarat-syaratnye galama aktip tuh trus lumanyan juga orderan dari ojek online.

business

4971

Kalo kote mau gunain teknologi dalem rumah tuh kayanye enak banget, soalnye kan udeh kaga ada tuh kerjaan nyang nunggu di rumah.Dari mulai nyapu, ngepel tuh udeh bisa dibantu ama robot. Matiin lampu, nyalahin ac, tutup hordeng juga udeh pada mandiri. Cuma bikin rumah jadi ointer juga butuh modal nyang banyak banget, karna mayoritas tuh harganye masing pada mahal. Tapi kaga ngapa-ngapa kalo kite emang bisa yari duit trus apa-apa bisa kebantu ya boleh banget, cuma kite juga sering cek jangam terlena trus jangan langsung bergantung. Nanti kebanyakan kaga taunye kan kadi kesel kite juga. Maka dari itu harus diliatin juga kinerjanye, kaga cuma manusia.

technology

806

Bola têndang ngêjadi olahragè kêdêmênan bocah-bocah dari dulu karna kagak ngêbutuhin modal nyang mahal kalo pèngèn maèn barêng têmên-têmên. Mêrèka patungan duit dulu buat beli bolanyè. Bêlinyè gè cukup bola plastik nyang dijual di warung dêkêt rumèh. Sêlanjutnyè, bocah-bocah langsung ngêbagi tim. Ngêbaginyè gè kagak kudu 12 orang karna sêadènyè bocah ajè. Bagi mêrèka, nyang pênting samè-samè girang dalêm bêolahragè. Abis ntu, mêrèka ngêjè gawang manual ngêgunèin sêndal. Sêbêlon maèn, mêrêka opêr-opêran bola sêbagè pêmanasan dulu, bahkan wayah udah maèn gè adè ajè nyang mingsêr kê pinggir lapangan buat beli jajanan. Tumannyè gè mêrèka maènnya kagak makè sêpatu alias nyèkèr. Namènyè gè maèn sêcarè bèbas, nyang pênting kumpul-kumpulnyè.

sports

23

Batagor adalah akronim dari bakso tahu gorèng, yakni ganyêman khas daèrah Bandung nyang dikêjè dari tahu bêrisi adonan bakso nyang digorèng, térus disèblok kuah kacang atau kuah bakso. Adonan bakso buat batagor biasènyè dikêjè dari bahan dasar ikan tênggiri. Adè banyak batagor nyang kudu dicobè di Bandung. Bêrikut êni adalah batagor Bandung nyang udèh têrkênal kêlêjatannyè. 1. Batagor Haji Isan 2. Batagor Haji Yunus 3. Batagor Kingslèy 4. Batagor Riri 5. Batagor Sêrayu Umumnyè batagor kêbagi ngêjadi duè macêm, yakni batagor kêring amè batagor kuah. Batagor kêring biasènyè digorèng dan disajiin makè bumbu kacang. Batagor kuah biasènyè digorèng jugè, tapi disajiin makè kuah bakso. Nah, kalo êlu dêmên batagor kêring atau batagor kuah, nih?

food & beverages

3225

Pada tanggal 20 Oktober 1963, pemerintah mengeluarkan Keputusan Presiden (Keppres) tentang pembentukan Yayasan TVRI sebagai badan yang mengatur televisi ntu tersebut. Di tahun pertama siarannye, ntu TVRI udeh mampu menjaring 10.000 pemilik televisi di Indonesia. Lalu periode tahun 1963 hingga 1976, TVRI mendirikan stasiun televisi di beberapa kota besar, seperti Yogyakarta, Medan, Makassar, Palembang, dan Balikpapan. TVRI yang menjadi tv pertama di Indonesia sebelumnye ntu hanya memberikan tayangan dengan warna hitam putih dengan memiliki 12 stasiun televisi dan delapan studio produksi. Hingga akhirnye, pada 1 September 1979, siaran berwarna mulai diperkenalkan pada TVRI lokal maupun nasional. Sebagai satu-satunye stasiun TV di Indonesia dengan menyajikannye liputan acara negara, sidang Majelis Permusyawaratan Rakyat, program berita, program olahraga, hiburan, dan program lain yang sesuai kebutuhan tontonan masyarakat, ternyata TVRI kagak bisa sendiri dalam menjangkau siaran yang dibutuhkannye masyarakat.

technology

112

SUBO adalah sêbuah ruang dêngêr musik nyang adè di daèrah Cipêtè, Jakarta Sêlatan. Sêsampènyè di gêrbang, êlu bakal diarahin kê ruang bawèh tanèh rumèh ntu. Nyaba kê mari kagak jauh bêda amè namu kê rumèh têmên. Dari luar, SUBO kagak kêliatan kayak ruang publik acan karna èmang sêbênêrnyè êni adalah rumèh tinggal pêmiliknyè. Karna alasan ntu jugè, kalo mao kê mari kudu rèsêrpasi sêbêlonnyè. Intêriornyè nyang cakêp amè bohlam-bohlam nyang rêdup têmaram êni ngêjè suasanènyè kayak bukan di Jakarta. Di têmpat nyang suasanènyè angêt êni, êlu bisè milih lagu dèwèk dêngan piringan itêm nyang têrsêdiè. Kagak tibang ngêdêngêrin musik dari piringan itêm, di mari jugè pêngunjung bisè nyobèin madangan rumèhan nyang sêdêp.

leisures

2200

Gêmpa têrjadi padè malêm ari sêkitar jêm 10. Nida nyang lagi rêsêp nonton tipi ngêliat tipinyè bêgoyang. Kêmudian diè ngêliat miswar gè bêgoyang. Nida sigrah nyomot hapè, têrus kêluar rumèh. Wayah ntu, diè lagi dèwèkan. Diè cèk hapè, têrnyatè kagak adè jaringan. Alhasil Nida mênêng ajè bêdiri di bawèh pu'un sêmbari nunggu gêmpa bêrênti. Sêudèh bêrênti, diè kêmbali masup kê dalêm rumèh. Di ubin banyak sêrpihan kayu kêcit nyang bêrasal dari pintu rumèhnyè. Rumèh Nida adalah rumèh kuno. Jadi, wayah adè goncangan, kayu pintu amè jêndèla ngêluarin sêrpihan-sêrpihan kêcit. Diè kêmbali ngêcèk hapè. Sukurlah udèh adè sinyal amè intêrnèt. Diè cèk BMKG, têrnyatè bênêr tadi adalah gêmpa nyang cukup gêdé, yakni 6,2 SR, bahkan sêmpêt ngaktipin pêringêtan tsunami.

slice of life

97

Salmon adalah salèh atu jênis ikan nyang idup di laut. Di balik rasènyè nyang sêdêp, salmon banyak ngandung asêm amino amè lêmak sèhat, yakni asêm lêmak omèga-3 (EPA amè DHA). Salmon jugè ngandung pitamin A, pitamin B, pitamin D, jat bêsi, kalsium, amè fosfor. Manpaat asêm lêmak omèga-3 bisè ngêbantu pêngêjèan hormon nyang ngatur pêmbêkuan darèh, kontraksi amè rèlaksasi tèmbok artèri, amè pêradangan. Manpaat ntu kêbukti ngêjagè kêsèhatan jantung, ngêdukung kêsèhatan amè pungsi otak, dan ngêbantu nyêgah amè ngurangin gêjalè dèprèsi. Sêlaèn punyè nutrisi nyang baèk, salmon jugè gampang diolahnyè. Salèh atu madangan nyang cukup populèr hasil dari olahan salmon adalah sushi.

food & beverages

9709

Salah atu sayur nyang rasenye kaga gue demenin ntu pare. Bagen ge udeh diolah segimane macem, tetep kate aye mah rase paitnye kaga ilang. Sayur nyang pu'unnye mererod eni gampang banget ditemuin di pasar ama warung-warung kecit di kampung-kampung nyang jualan sayur. Biasenye sayuran eni dipake buat bahan pelengkap dalem masakan laen, contohnye somay. Bagen dikate banyak nyang kaga demen ama rasenye, sebenernye pare eni punye banyak kandungan antioksidan ama vitamin C nyang bagus buat awak. Ade banyak penyakit nyang bise dicegah malahan bise disembuhin ama pare. Penyakit nyang bise digiles ama pare ntu masale sembelit, ngatasin impotensi, ama ngontrol kehamilan. Buat nyang pengen KB cocok banget dah gegares sayuran eni.

food & beverages

1206

Jangan ngêri buat nyari bantuan adalah salèh atu carè ngêjadi pêngusahè suksès. Dêngan nyari rèlasi, êlu bêpotènsi ngêdapêtin bantuan buat ngêmbangin bisnis nyang lagi dijalanin. Sêlaèn kêtêmuan atau nyari langsung, êlu jugè bisè manpaatin platporm daring kayak LinkedIn. Êlu bisè ngêmulè pêrcakêpan amè orang baru atau ngêbangun jaringan amè mêrèka. Êni mungkin kêliatan kagak nyênêngin amè canggung padè awalnyè, tapi mangkin êlu ngêlakuinnyè, bakal mangkin gampang. Ngêbangun jaringan gè ngêmungkinin êlu ngêjagè hubungan bisnis jangkè panjang. Kêmampuan êlu buat miarè hubungan gawè jangkè panjang amè wirèusahèwan nyang bêpikiran samè dalêm industri êni bakal ngêjadi salèh atu paktor konci dalêm kêsuksèsan bisnis jangkè panjang.

business

2190

Padè wayah ntu Harni masing duduk di kelas tiga SD. Harni ngêmilikin seorang teman bernama Indah. Diè adalah anak kepala sekolah di sekolahnya dulu. Diè sangat baèk, apa nyang diè milikin selalu berbagi. Diè paling kagak bisè melihatku sedih karna diè pèngèn ngêmilikin seorang teman nyang selalu tegar amè selalu memunculkan senyum di wajahnya. Pertemanan mêrèka berjalan bêgono baèk selama kurang lêbih tiga taun ampè kelas enam SD. Mêrèka selalu barêng-barêng dalêm suka maupun duka ampè tibalah saatnya mêrèka bakal berpisah. Harni sedih karna bakal berpisah dêngan Indah. Dengar-dengar diè mao melanjutkan SMP di kota amè entah mengapa perasaan Harni hancur waktu mengetahui mêrèka bakal berpisah jauh.

slice of life

1722

Kitè sêbagè sêsamè wargè nyang idup bêdampingan kudu ngêjagè hubungan baèk biar kêciptè idup nyang rukun. Kêrukunan bêtêtanggè bisè kêciptè kalo orang-orang mênuhin amè ngêlaksanèin hak amè kêwajiban masing-masing. Conto bêntuk hak dalêm bêtêtanggè di antarènyè adalah ngêgunèin pasilitas umum nyang kêsêdiè, ngêdapêtin lingkungan nyang antêng, aman, kêrasan, amè bisè ngêmukèin pêndapêt wayah bêmusawarah. Sêdêngkan kêwajiban nyang paling utamè di dalêm idup bêtêtanggè adalah ngêjunjung tolèransi. Dêngan tolèransi, hak-hak kitè dalêm bêtêtanggè bisè kêpênuhin, sêpêrti kêidupan aman, têntrêm, amè sêjahtêrè. Êlu jugè kagak bolèh ngêlakuin hal nyang gaduh buat ngêjagè kêantêngan biar têtanggè bisè pula ngêjagè kêantêngan idup êlu. Kêwajiban laèn dalêm kêidupan bêtêtanggè adalah bêgotong royong, ngêjagè kebersihan lingkungan sêkitar, ngêjagè sopan santun dêngan parè têtanggè, amè saling ngêbantu kalo têtanggè kênè musibah.

slice of life